KB mótaröðin í hestaíþróttum framundan í Borgarnesi KB Mótaröðin , opin einstaklings - og liðakeppni í hestaíþróttum fer fram í reiðhöllinni í Borganesi fjóra laugardaga í vetur . Það eru hestamannafélögin Faxi og Skuggi sem standa fyrir mótinu . Annars vegar er um liðakeppni að ræða þar sem að lágmarki þrír eru í liði og hins vegar einstaklingskeppni í barna - , unglinga - , ungmenna - , 1. flokki og 2. flokki ( minna keppnisvanir ) . Hvert keppnislið þarf að hafa sitt sérkenni . Sérstök heiðursverðlaun eru veitt því liði sem þykir hafa sýnt skemmtilegustu liðsheildina . Þrjú stigahæstu liðin fá verðlaun í hæsta gæðaflokki . Laugardaginn 13. febrúar verður keppti í fjórgangi , laugardaginn 13. mars verður keppni í tölti , laugardaginn 27. mars verður gæðingakeppni í gegnum höllina og laugardaginn 10. apríl verður keppt í tölti og fimmgangi . Í tilkynningu frá mótsstjórn segir að öll mótin hefjast klukkan 12:00 . Skráningar þurfa að berast fyrir kl. 20:00 kvöldið áður á netföngin : hrafnhildurgu@torg.is , birnat@yahoo.com eða í síma 691-0280 eða 699-6116 .